“สุดารัตน์” ระบุ ไทยสร้างไทย หนุนเร่งปราบแก๊งอาชญากรข้ามชาติทั้ง Call Center เว็บพนัน Online ซึ่งใช้ประเทศเพื่อนบ้านเป็นฐาน ตามที่นาย“ทักษิณ” ประกาศไว้ว่ารู้ข้อมูลดีและจะส่งคนไปปราบ พร้อมฝากจัดการผู้มีอำนาจในประเทศ ที่ได้รับผลประโยชน์จาก แก๊งคอลเซ็นเตอร์ และเว็บพนันออนไลน์ เพราะทำความเดือดร้อนเสียหายให้กับคนไทยและประเทศไทยมามาก
.
คุณหญิงสุดารัตน์ เกยุราพันธุ์ หัวหน้าพรรคไทยสร้างไทย ตั้งคำถามว่า “เราเดินมาถึงจุดที่ประเทศไทยกลายเป็น HUB หรือศูนย์กลางของสิ่งชั่วร้ายได้อย่างไร” ทั้งการค้ามนุษย์ อาชญากรรมข้ามชาติ 
.
เช่นกรณีของซิงซิง ดาราสาวชาวจีน ถูกหลอกจากไทยไปยังเมียวดี ประเทศเมียนมา ซึ่งเป็นฐาน
สแกมเมอร์ แก๊ง Call Center  ที่อยู่ตรงข้าม จ.ตาก ของเรา มีประชาชนจากหลายสัญชาติ ที่ถูกหลอกหรือถูกจับจากไทยไปยังเมียวดี 
กระทบกับภาพลักษณ์ ความปลอดภัยในการเดินทางมาท่องเที่ยวประเทศไทยอย่างแน่นอน 
.
โดยเฉพาะกรณีดาราจีน จน XiaoHongShu ซึ่งเป็นSocial Platform ที่มีความนิยมในหมู่คนรุ่นใหม่ มีการพูดถึงความปลอดภัยในการมาเที่ยวเมืองไทยถึงกว่าแสนโพสต์ ซึ่งอาจจะส่งผลกระทบต่อการท่องเที่ยวของชาวจีนที่จะเดินทางมายังประเทศไทยในช่วงวันหยุดตรุษจีน 
.
นอกจากนั้นทางฝั่งกัมพูชา ที่เมืองปอยเปต มีคนไทยตกตึก 18 ชั้นเสียชีวิต ถึง 3 รายในรอบปี รวมทั้งมีคนไทยสูญหายอีกหลายร้อยราย และยังมีคนไทยขอความช่วยเหลือไปยังสถานทูตไทยในกัมพูชาอีกเกือบ 7,000 คน ในปีที่ผ่านมา จึงถือเป็นเรื่องใหญ่ที่ต้องเร่งช่วยเหลือคนไทยที่ถูกขบวนการค้ามนุษย์หลอกไปใช้งานอย่างทรมาน  
.
ทางการไทยได้ออกมาระบุว่า มีอาคาร 18 ชั้นที่คนไทยตกตึกตายถึง 3 ราย เป็นแหล่งกักขังคนไทย ที่ถูกบังคับให้ทำงานใน Call Center กลางเมืองปอยเปต ที่เชื่อมกับอาคาร 25 ชั้น  ที่ด้านล่างเป็น Casino แต่ด้านบนเป็นฐานของเว็บพนันออนไลน์หลายบริษัท 
.
ซึ่งอดีตนายกทักษิณ ได้ประกาศว่ารู้ข้อมูลของกลุ่มอาชญากรข้ามชาติที่มีฐานอยู่ทั้งเมียนมาและกัมพูชาเป็นอย่างดี และประกาศจะส่งกำลังไปปราบให้สิ้นซาก 
.
ซึ่งดิฉันเห็น ว่าถึงเวลาที่รัฐบาลต้องเอาจริงเอาจัง ลงมือจัดการกับเรื่องชั่วร้ายเหล่านี้ ที่เป็นทั้งการค้ามนุษย์ อาชญากรรม การปล้นคนไทย ทั้งทาง Call Center และพนันออนไลน์ 
.
ดังนั้น เมื่อท่านอดีตนายกทักษิณรู้ข้อมูลดี และยังมีความสัมพันธ์ส่วนตัวที่ดีกับผู้นำของประเทศกัมพูชาและเมียนมา รัฐบาลจึงควรเร่งดำเนินการ กวาดล้างแก๊งอาชญากรรมข้ามชาติเหล่านี้ทันที
.
"ตลอดจนต้องฝากท่านนายกฯทักษิณ ให้กวาดล้างผู้มีอำนาจในประเทศไทย ที่ได้รับประโยชน์จากเว็บพนัน Online และ Call Center ซึ่งอดีตนายกทักษิณน่าจะรู้ดีว่าใครได้รับผลประโยชน์มหาศาลจากแก๊ง  Call Center เว็บพนัน Online เหล่านี้ ที่ทำให้คนไทยและประเทศไทยได้รับความเสียหาย“

#ไทยสร้างไทย #การเมืองสุจริต #แก๊งคอลเซ็นเตอร์ #อาชญากรรมข้ามชาติ